Aalborg Sygehus er blandt landets bedste med hensyn til patienters overlevelse efter hjerteoperationer.

Aalborg Sygehus i top Aalborg Sygehus har den laveste dødelighed i Danmark efter bypassoperationer og ballonudvidelser. Det viser nye tal fra Dansk hjerteregister. Lavere dødelighed Hjertecentret i Aalborg har det bedste resultat efter hjerteoperationer, når man målet på patientdødeligheden. Aalborg Sygehus ligger lavt på listen med en dødelighed på 1,3 procent efter bypass-operationer, hvor landsgennemsnittet er på 2,1 procent efter 30 dage. For ballonudvidelsesoperationer har Aalborg Sygehus sammen med Århus Universitetshospital det bedste resultat med en dødelig efter 30 dage på 6,3 procent, hvor landsgennemsnittet ligger på 7,6 procent. Resultat skyldes rutine Hjertecentret begrunder selv de gode tal med, at lægerne på centret har stor rutine og et højt antal operationer pr. læge. - Vi er meget glade for de gode tal, for de viser, at selvom vi er mindre end landets øvrige fire offentlige hjertecentre, så har det ikke negativ indflydelse på kvaliteten af vores arbejde, siger overlæge Jan Ravkilde fra Kardiologisk Afdeling i en pressemeddelelse.